Gemeenskapsprojek « GK Pretoria-Noord
"Jesus Christus is gister en vandag dieselfde en tot in ewigheid." - Hebreërs 13:8
Kerkraad en Diakonie
Uitreik na buite
As deel van ons uitreik na buite het ons gemeente betrokke geraak by verskeie projekte:
Ons ondersteun 'n uitreik-aksie wat hoofsaaklik werksaam is met die kinders van informele nedersettings op plotte 101 en 170 by Kameelfontein.
Die organisasie is geregistreer as "Dynamic women for children" en word bestuur deur Marleen van die Walt, 'n lidmaat van die Gereformeerde Kerk Kameeldrift. Hulle gebruik 'n huis wat deur 'n weldoener voorsien word, langs Laerskool Kameeldrif vir die aktiwiteite.
Ongeveer dertig kinders – voorskools en laerskool word in die oggende by hulle huise opgelaai en skool toe geneem. Die 8 voorskoolse kinders word by die sentrum versorg in die oggend. Na skool word die kinders gehaal, hulle kry middagete en hulp word verleen met huiswerk. Baie van hulle stort of bad voordat hulle huis toe geneem word omdat daar dikwels 'n probleem met water is waar hulle bly. Voordat hulle huis toe gaan kry hulle weer iets om te eet.
Die missie van hierdie aksie is om die kinders emosioneel, sosiaal en skolasties op te hef en aan hulle die geleentheid te bied om uit die sirkel van armoede en sosiale probleme te beweeg.
Van die grootste behoeftes is nie-bederfbare kruideniersware om die etes voor te berei asook toiletware vir die kinders.
Indien u wil bydra is kontant baie welkom – ons (Malan en Alet) gaan doen dan grootmaat aankope by Makro en besorg dit by die sorgsentrum. So maak ons ook seker dat geld wat geskenk word vir die regte doel aangewend word.
Goeie, bruikbare kinderklere vanaf ouderdom 2 tot 14 jaar is altyd welkom.
Komberse vir die naderende winter.
Hulle benodig ook persone wat hulle weg oopsien om die kinders se skoolfonds te borg. Indien enige iemand hiermee wil help is volledige inligting by Alet van Rhyn (0832776234/ alet.vanrhyn@aros.ac.za) beskikbaar.
Wolmer: Huis Judea(Tshwane North Outreach (TNO))
By Huis Judea word skenkings georganiseer en volgens behoefte aangewend. 'n Voorskoolse klas met 20 kinders wat deur 'n gekwalifiseerde onderwyseres onderrig word, asook 'n naskoolsentrum met bevoegde toesig en hulp, word op die perseel bedryf. In die middae word 'n gebalanseerde gekookte ete aan die kleuters en die skoolkinders voorgesit.
Die feit dat die skenkings deur die instansie beheer en geadministreer word, verseker dat skenkings aangewend word waar dit werklik nodig is. Hierdie projek word bestuur deur ons gemeenskap en die kerke in ons gemeenskap.
Ons voorraad bly laag t.o.v. blikkieskos.
Doeke (weggooibaar of lap) vir babas en peuters.
Matrasse vir babas, kinders en volwassenes.
Plastiekbakkies (van 250 g margarien tot 5 liter roomys) om kos en sop in te vries.
Indien u sommige middae kan help met toesig by die naskoolsentrum by Huis Judea. Skakel Pop Pretorius by 082 364 1622/012 – 546 4528
Kos van alle soorte (bederfbaar en nie-bederfbaar) is ALTYD nodig. Ons GROOTSTE behoefte is aan mieliemeel, blikkieskos, suiker, broodsmeer soos grondboontjiebotter/konfyt, margarien en kookolie. Hierdie behoefte is ook vir die voorbereiding van etes vir die kinders van die graad R-klas en die naskoolsentrum by Huis Judea.
Toiletpapier en toiletware soos tandepasta, tandeborsels en haarsjampoe.
Weggooibare doeke vir babas, kleuters en volwassenes wat inkontinent is.
Klere vir mans, vrouens en kinders van alle ouderdomme en groottes word waardeer.
Plastieksakke ("Checkerssakke") om goedere wat ons uitdeel in te verpak.
Enige item wat by u oortollig geraak het mits dit nog in 'n werkende toestand is.
Finansiële ondersteuning stel ons in staat om nood te verlig waar dit die nodigste is. Sulke donasies kwalifiseer vir 'n art 18A-belastingsertifikaat as u ons daarvoor vra.